stanford-oval/wikipedia huggingface dataset:
รีโว่ คัพ 2566–67
รอบการแข่งขัน > รอบก่อนรองชนะเลิศ

สโมสรที่ผ่านเข้ามาจากรอบ 16 ทีมสุดท้าย ประกอบด้วยสโมสรจากไทยลีก จำนวน 8 สโมสร การจับสลากแบ่งสายมีขึ้นในวันที่ 28 มีนาคม 2567 การแข่งขันในรอบก่อนรองชนะเลิศจะมีขึ้นในวันที่ 11 และ 24 เมษายน 2567
| 0 | 1 | 2 | 3 | 4 |
| --- | --- | --- | --- | --- |
| 11 เมษายน 2567  | ขอนแก่น ยูไนเต็ด (ที1) | 1–1 (ต่อเวลาพิเศษ)  (4–5 ลูกโทษ) | เมืองทอง ยูไนเต็ด (ที1) | ขอนแก่น (เมืองขอนแก่น) |
| 19:00 น. | ถวิล บุตรสมบัติ  109' | รายงาน | ธีระพล เยาะเย้ย  104' | สนามกีฬา: สนามกีฬาองค์การบริหารส่วนจังหวัดขอนแก่น อำเภอเมืองขอนแก่น จังหวัดขอนแก่น ผู้ชมในสนาม: 3,667 คน ผู้ตัดสิน: สงกรานต์ บุญมีเกียรติ |
|  | ยิงลูกโทษ | ยิงลูกโทษ | ยิงลูกโทษ |  |
|  | ถวิล บุตรสมบัติ  โลเซมี การาบูเอ  เอร์เนสโต ภูมิภา  ดาบิด คูเอร์บา  ชุนยะ ซูกานูมะ  |  |  วีลียัง ป๊อปป์  โคตาโระ โอโมริ  ทริสตอง โด  กานต์นรินทร์ ถาวรศักดิ์  ปรเมศย์ อาจวิไล |  |
| 0 | 1 | 2 | 3 | 4 |
| --- | --- | --- | --- | --- |
| 24 เมษายน 2567  | สิงห์ เชียงราย ยูไนเต็ด (ที1) | 1–2 | การท่าเรือ (ที1) | เชียงราย (เมืองเชียงราย) |
| 18:00 น. | มีแกล เบียนโกนี  13' | รายงาน | บดินทร์ ผาลา  18' โนโบรุ ชิมูระ  69' | สนามกีฬา: สิงห์ เชียงราย สเตเดียม อำเภอเมืองเชียงราย จังหวัดเชียงราย ผู้ชมในสนาม: 3,691 คน ผู้ตัดสิน: สงกรานต์ บุญมีเกียรติ |
| 0 | 1 | 2 | 3 | 4 |
| --- | --- | --- | --- | --- |
| 24 เมษายน 2567  | ราชบุรี (ที1) | 0–3 | บีจี ปทุม ยูไนเต็ด (ที1) | ราชบุรี (เมืองราชบุรี) |
| 18:30 น. |  | รายงาน | ดานีลู อัลวิส  8' ชนาธิป สรงกระสินธ์  85', 89' | สนามกีฬา: ดราก้อน โซลาร์ พาร์ค อำเภอเมืองราชบุรี จังหวัดราชบุรี ผู้ชมในสนาม: 2,722 คน ผู้ตัดสิน: ชัยฤกษ์ งามสม |
| 0 | 1 | 2 | 3 | 4 |
| --- | --- | --- | --- | --- |
| 24 เมษายน 2567  | บุรีรัมย์ ยูไนเต็ด (ที1) | 2–1 (ต่อเวลาพิเศษ) | ลำพูน วอร์ริเออร์ (ที1) | บุรีรัมย์ (เมืองบุรีรัมย์) |
| 19:00 น. | กิลแยร์มี บิสซูลี  72' ดียง กูลส์  119' | รายงาน | อัครพงศ์ พุ่มวิเศษ  88' | สนามกีฬา: ช้างอารีนา อำเภอเมืองบุรีรัมย์ จังหวัดบุรีรัมย์ ผู้ชมในสนาม: 14,862 คน ผู้ตัดสิน: วรินทร สัสดี |
รอบการแข่งขัน > รอบรองชนะเลิศ

สโมสรที่ผ่านเข้ามาจากรอบก่อนรองชนะเลิศ ประกอบด้วยสโมสรจากไทยลีก จำนวน 4 สโมสร การจับสลากประกบคู่มีขึ้นในวันที่ 2 พฤษภาคม 2567 การแข่งขันในรอบรองชนะเลิศจะมีขึ้นในวันที่ 22 พฤษภาคม 2567
| 0 | 1 | 2 | 3 | 4 |
| --- | --- | --- | --- | --- |
| 22 พฤษภาคม 2567  | บีจี ปทุม ยูไนเต็ด (ที1) | 2–1 | การท่าเรือ (ที1) | ราชบุรี (เมืองราชบุรี) |
| 18:00 น. | อิคซัน ฟันดี  41' เฟรดดี อัลบาเรซ  62' | รายงาน | ฟรานส์ ปุตรอส  75' | สนามกีฬา: ดราก้อน โซลาร์ พาร์ค อำเภอเมืองราชบุรี จังหวัดราชบุรี ผู้ชมในสนาม: 4,112 คน ผู้ตัดสิน: วิวรรธน์ จำปาอ่อน |
| 0 | 1 | 2 | 3 | 4 |
| --- | --- | --- | --- | --- |
| 22 พฤษภาคม 2567  | บุรีรัมย์ ยูไนเต็ด (ที1) | 0–2 | เมืองทอง ยูไนเต็ด (ที1) | ปทุมธานี (ธัญบุรี) |
| 19:00 น. |  | รายงาน | คคนะ คำยก  53' เจริญศักดิ์ วงษ์กรณ์  88' | สนามกีฬา: บีจีสเตเดียม อำเภอธัญบุรี จังหวัดปทุมธานี ผู้ชมในสนาม: 11,970 คน ผู้ตัดสิน: ต่อพงษ์ สมสิงห์ |
รอบการแข่งขัน > รอบชิงชนะเลิศ

บทความหลัก: รีโว่ คัพ รอบชิงชนะเลิศ 2566–67
การแข่งขันในรอบรองชนะเลิศจะมีขึ้นในวันที่
| 0 | 1 | 2 | 3 | 4 |
| --- | --- | --- | --- | --- |
| 16 มิถุนายน 2567  | บีจี ปทุม ยูไนเต็ด (ที1) | 1–0 | เมืองทอง ยูไนเต็ด (ที1) | ปทุมธานี (คลองหลวง) |
| 18:00 น. | ธีรศิลป์ แดงดา  90+8' | รายงาน |  | สนามกีฬา: ธรรมศาสตร์สเตเดียม อำเภอคลองหลวง จังหวัดปทุมธานี ผู้ชมในสนาม: 15,755 คน ผู้ตัดสิน: ศิวกร ภูอุดม ผู้ช่วยผู้ตัดสิน: ราวุฒิ นาคฤทธิ์, คมสันต์ คำแผ่น ผู้ตัดสินที่ 4: วิวรรธน์ จำปาอ่อน |
สถิติ > ผู้ทำประตูสูงสุด

| อันดับ | ผู้เล่น | สโมสร | ประตู |
| --- | --- | --- | --- |
| 1 |  ชิษณุพงศ์ พิมพ์สังข์ | หัวหิน มาราเลน่า | 6 |
| 2 |  เบรนเนร์ | ขอนแก่น ยูไนเต็ด | 4 |
| 2 |  ไบรต์ ฟรายเดย์ | ธนบุรี ยูไนเต็ด | 4 |
| 2 |  โดกลัส เฟร์ไรรา | พีที สตูล | 4 |
| 2 |  เอดซง | เอ็มเอช นครศรีฯ ซิตี้ | 4 |
| 6 |  บาร์รอส ทาร์เดลี | การท่าเรือ | 3 |
| 6 |  ธนพล ศรีทอง | ขอนแก่นมอดินแดง | 3 |
| 6 |  ดานีลู อัลวิส | บีจี ปทุม ยูไนเต็ด | 3 |
| 6 |  ชวัลวิทย์ แซ่เล้า | พราม แบงค็อก | 3 |
| 6 |  ฉัตรชัย นาควิจิตร | พิษณุโลก | 3 |
| 6 |  กิตติพงศ์ เขตภารา | พีที สตูล | 3 |
| 6 |  ธีระพล เยาะเย้ย | เมืองทอง ยูไนเต็ด | 3 |
| 6 |  ซามูเอล เอริก สตรอง | ราชประชา | 3 |
| 6 |  บัสรี สันหรน | สงขลา | 3 |
| 6 |  อีซอห์ โอมอกบา | เอ็มเอช นครศรีฯ ซิตี้ | 3 |
สถิติ > แฮตทริก

| ผู้เล่น | สโมสร | พบกับ | ผลการแข่งขัน | วันที่ | รอบ |
| --- | --- | --- | --- | --- | --- |
|  ธนพล ศรีทอง | ขอนแก่นมอดินแดง (ที3) | สุรินทร์ โขงชีมูล (ที3) | 8–2 (H) | 9 กันยายน 2566 | รอบคัดเลือกรอบสอง |
|  ชิษณุพงศ์ พิมพ์สังข์6 | หัวหิน มาราเลน่า (ที3) | มหาวิทยาลัยปทุมธานี (ที3) | 7–2 (H) | 10 กันยายน 2566 | รอบคัดเลือกรอบสอง |
ดูเพิ่ม

ไทยลีก ฤดูกาล 2566–67
ไทยลีก 2 ฤดูกาล 2566–67
ไทยลีก 3 ฤดูกาล 2566–67
ไทยลีก 3 ฤดูกาล 2566–67 – โซนภาคเหนือ
ไทยลีก 3 ฤดูกาล 2566–67 – โซนภาคตะวันออกเฉียงเหนือ
ไทยลีก 3 ฤดูกาล 2566–67 – โซนภาคตะวันออก
ไทยลีก 3 ฤดูกาล 2566–67 – โซนภาคตะวันตก
ไทยลีก 3 ฤดูกาล 2566–67 – โซนกรุงเทพและปริมณฑล
ไทยลีก 3 ฤดูกาล 2566–67 – โซนภาคใต้
ไทยลีก 3 ฤดูกาล 2566–67 – รอบระดับประเทศ
ช้าง เอฟเอคัพ 2566–67
ไทยแลนด์แชมเปียนส์คัพ 2566
ฟูจิซาวะ (จังหวัดคานางาวะ)

สำหรับความหมายอื่น ดูที่ ฟูจิซาวะ
ฟูจิซาวะ (ญี่ปุ่น: 藤沢市; โรมาจิ: Fujisawa-shi) เป็นนครในจังหวัดคานางาวะ ประเทศญี่ปุ่น มีขนาดพื้นที่ทั้งสิ้น 69.57 ตารางกิโลเมตร (26.86 ตารางไมล์) ข้อมูลเมื่อ 1 มกราคม ค.ศ.  2023 (2023 -01-01) มีจำนวนประชากรประมาณ 443,832 คน และมีความหนาแน่นของประชากร 6,300 คนต่อตารางกิโลเมตร
ภูมิศาสตร์

เป็นเมืองที่มีประชากรมากที่สุดในภูมิภาคโชนัง ติดกับอ่าวซางามิ
ภูมิศาสตร์ > อาณาเขตติดต่อ

ฟูจิซาวะมีอาณาเขตติดต่อกับเทศบาลข้างเคียงดังต่อไปนี้
ทิศเหนือ: นครอายาเซะ และนครยามาโตะ
ทิศตะวันออก: นครโยโกฮามะ และนครคามากูระ
ทิศใต้: อ่าวซางามิ
ทิศตะวันตก: นครชิงาซากิ และเมืองซามูกาวะ
ทิศตะวันตกเฉียงเหนือ: นครเอบินะ
แหล่งข้อมูลอื่น

เว็บไซต์ทางการ
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  ญี่ปุ่น 
ภูมิศาสตร์:  มิวสิกเบรนซ์ พื้นที่ 
วิชาการ:  CiNii
เติมศักดิ์ กฤษณามระ

| ศาสตราจารย์กิตติคุณเติมศักดิ์ กฤษณามระม> ป.ช., ม.ว.ม., ต.จ., ภ.ป.ร.๓ |
| --- | --- |

อธิการบดีจุฬาลงกรณ์มหาวิทยาลัย
ดำรงตำแหน่ง 4 มิถุนายน พ.ศ. 2518 – 3 มิถุนายน พ.ศ. 2520 (1 ปี 365 วัน)
ก่อนหน้า: ศ.ดร.อรุณ สรเทศน์
ถัดไป: ศ.ดร.เกษม สุวรรณกุล
 
ข้อมูลส่วนบุคคล
เกิด: 12 กันยายน พ.ศ. 2470 (97 ปี) ประเทศไทย
ศาสนา: พุทธ
คู่สมรส: นางสายจิตร กฤษณามระ (ณ สงขลา)

ศาสตราจารย์กิตติคุณ เติมศักดิ์ กฤษณามระ ผู้อำนวยการสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย, อดีตอธิการบดีจุฬาลงกรณ์มหาวิทยาลัย และประธานราชินีมูลนิธิ
ประวัติ

ศาสตราจารย์กิตติคุณ เติมศักดิ์ กฤษณามระ เกิดเมื่อวันที่ 12 กันยายน พ.ศ. 2470 ที่กรุงเทพมหานคร เป็นบุตรคนโตของศาสตราจารย์อุปการคุณ พระยาไชยยศสมบัติ (เสริม กฤษณามระ) อดีตรัฐมนตรีว่าการกระทรวงการคลัง และคุณหญิงศรี ไชยยศสมบัติ สมรสกับนางสายจิตร กฤษณามระ (ณ สงขลา) (ถึงแก่อนิจกรรม) บุตรีเจ้าพระยาศรีธรรมาธิเบศ (จิตร ณ สงขลา) กับท่านผู้หญิงน้อม ศรีธรรมาธิเบศ มีบุตร-ธิดา รวม 2 คน
การศึกษา

ศาสตราจารย์กิตติคุณ เติมศักดิ์ กฤษณามระ จบชั้นมัธยมจากโรงเรียนเตรียมอุดมศึกษา จบการศึกษาระดับปริญญาตรี สาขา Commerce ที่สหราชอาณาจักร จากนั้นยังได้ศึกษาเพิ่มเติมอีกที่ The  Institute of Chartered  Accountants และ The Institute of Chartered  Accountants ที่สหราชอาณาจักรเช่นกัน
การทำงาน

ศาสตราจารย์กิตติคุณ เติมศักดิ์ กฤษณามระ เริ่มรับราชการตำแหน่งอาจารย์ในคณะพาณิชยศาสตร์และการบัญชี จุฬาลงกรณ์มหาวิทยาลัย เมื่อ พ.ศ. 2499 ได้รับแต่งตั้งเป็นศาสตราจารย์ทางวิชาการบัญชีในปี พ.ศ. 2510 และได้ดำรงตำแหน่งคณบดีเมื่อ พ.ศ. 2514 นอกจากนั้นยังได้รับหน้าที่สำคัญหลายตำแหน่งในการบริหารมหาวิทยาลัย คือ รองอธิการบดีฝ่ายวางแผนและพัฒนา รองอธิการบดีฝ่ายทรัพย์สิน และได้ดำรงตำแหน่งอธิการบดี จาก พ.ศ. 2518 ถึง พ.ศ. 2520 ต่อมาได้ลาออกจากราชการเป็นข้าราชการบำนาญเมื่อ พ.ศ. 2520 แต่ทางจุฬาฯได้ขอให้ดำรงตำแหน่งผู้อำนวยการสถาบันภาษาเมื่อ พ.ศ. 2521 และได้ขอให้ดำรงตำแหน่งผู้อำนวยการสถาบันบัณฑิตบริหารธุรกิจแห่งจุฬาลงกรณ์มหาวิทยาลัย เมื่อ พ.ศ. 2525 และ ในปี พ.ศ. 2530 ได้ขอพระบรมราชานุญาตพระราชทานชื่อของ สถาบันบัณฑิตบริหารธุรกิจ แห่งจุฬาลงกรณ์มหาวิทยาลัย เป็น “สถาบันบัณฑิตบริหารธุรกิจศศินทร์ แห่งจุฬาลงกรณ์มหาวิทยาลัย ” และได้รับการแต่งตั้งให้ดำรงตำแหน่งผู้อำนวยการต่อเนื่องมาตั้งแต่ พ.ศ. 2541 จนถึงปัจจุบันนี้
เคยได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516
เกียรติคุณที่ได้รับการยกย่อง

ศาสตราจารย์กิตติคุณจากจุฬาลงกรณ์มหาวิทยาลัย พ.ศ. 2529
ปริญญาบัญชีดุษฎีบัณฑิตกิตติมศักดิ์จากจุฬาลงกรณ์มหาวิทยาลัย พ.ศ. 2530
นิสิตเก่าเกียรติยศ คณะพาณิชยศาสตร์และการบัญชี จุฬาลงกรณ์มหาวิทยาลัย พ.ศ. 2551
ปูชนียาจารย์แห่งจุฬาลงกรณ์มหาวิทยาลัย พ.ศ. 2554
กิจกรรมพิเศษอื่น ๆ

กรรมการธนาคารแห่งประเทศไทย
ที่ปรึกษาตลาดหลักทรัพย์แห่งประเทศไทย
กรรมการควบคุมการประกอบวิชาชีพสอบบัญชี
กรรมการธนาคารศรีนคร
กรรมการธนาคารมหานคร
กรรมการสมาคมนักบัญชีและผู้สอบบัญชีรับอนุญาตแห่งประเทศไทย
กรรมการสภามหาวิทยาลัยผู้ทรงคุณวุฒิของจุฬาลงกรณ์มหาวิทยาลัย
ประธานกรรมการราชินีมูลนิธิ
นายกสมาคมนักเรียนเก่าวชิราวุธวิทยาลัย
เหรัญญิกมูลนิธิประชาธิปก-รำไพพรรณี
ประธานมูลนิธิศาลาพระราชศรัทธา
ประธานที่ปรึกษากิตติมศักดิ์ บริษัท กรุงกวี จำกัด
ผู้สอบบัญชีรับอนุญาตบริษัทดีลอยท์ ทู้ช โธมัทสุ ไชยยศ จำกัด
เครื่องราชอิสริยาภรณ์

พ.ศ. 2532 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2522 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2522 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้า (ต.จ.) (ฝ่ายหน้า)
พ.ศ. 2527 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
แหล่งข้อมูลอื่น

http://www.rajinibon.ac.th/head_TO/temsak.html เก็บถาวร 2009-03-03 ที่ เวย์แบ็กแมชชีน
| ก่อนหน้า |  | เติมศักดิ์ กฤษณามระ |  | ถัดไป |
| --- | --- | --- | --- | --- |
| ศาสตราจารย์ ดร.อรุณ สรเทศน์ |  |   อธิการบดีจุฬาลงกรณ์มหาวิทยาลัย  (4 มิถุนายน พ.ศ. 2518 - 3 มิถุนายน พ.ศ. 2520) |  | ศาสตราจารย์กิตติคุณ ดร.เกษม สุวรรณกุล |
| ด ค กผู้บัญชาการและอธิการบดีจุฬาลงกรณ์มหาวิทยาลัย |
| --- | --- | --- |
| ผู้บัญชาการ |  พระยาอนุกิจวิธูร (สันทัด เทพหัสดิน ณ อยุธยา)  พระยาภะรตราชา (หม่อมหลวงทศทิศ อิศรเสนา)  |  |
| อธิการบดี |  เอ.จี. เอลลิส  แปลก พิบูลสงคราม  หม่อมเจ้ารัชฎาภิเศก โสณกุล  มุนี มหาสันทนะ เวชยันตรังสฤษฏ์  ประภาส จารุเสถียร  แถบ นีละนิธิ  อรุณ สรเทศน์  เติมศักดิ์ กฤษณามระ  เกษม สุวรรณกุล  จรัส สุวรรณเวลา  เทียนฉาย กีระนันทน์  ธัชชัย สุมิตร  สุชาดา กีระนันทน์  ภิรมย์ กมลรัตนกุล  บัณฑิต เอื้ออาภรณ์  วิเลิศ ภูริวัชร  |  |
เทศบาลตำบลหนองไผ่ (จังหวัดเพชรบูรณ์)

บทความนี้เกี่ยวกับเทศบาลตำบลในอำเภอหนองไผ่ จังหวัดเพชรบูรณ์ สำหรับความหมายอื่น ดูที่ หนองไผ่
| เทศบาลตำบลหนองไผ่ |
| --- | --- |
เทศบาลตำบล
ทต.หนองไผ่ที่ตั้งของเทศบาลตำบลหนองไผ่
พิกัด: 15°59′50″N 101°03′54″E﻿ / ﻿15.99722°N 101.06500°E﻿ / 15.99722; 101.06500
ประเทศ:  ไทย
จังหวัด: เพชรบูรณ์
อำเภอ: หนองไผ่
จัดตั้ง:  • 2507 (สุขาภิบาลหนองไผ่)  •  25 พฤษภาคม 2542 (ทต.หนองไผ่)
การปกครอง
 • นายกเทศมนตรี: สิริชัย จันทร์พัชรินทร์
พื้นที่
 • ทั้งหมด: 3.12 ตร.กม. (1.20 ตร.ไมล์)
ประชากร (2561)
 • ทั้งหมด: 7,551 คน
 • ความหนาแน่น: 2,420.19 คน/ตร.กม. (6,268.3 คน/ตร.ไมล์)
รหัส อปท.: 05670702
ที่อยู่ สำนักงาน: 333 หมู่ 3 ตำบลหนองไผ่ อำเภอหนองไผ่ จังหวัดเพชรบูรณ์
โทรศัพท์: 0 5678 1877
เว็บไซต์: www.nongphaicity.go.th
 ส่วนหนึ่งของสารานุกรมประเทศไทย
หนองไผ่ เป็นเทศบาลตำบลแห่งหนึ่ง ซึ่งเป็นเมืองศูนย์กลางในอำเภอหนองไผ่ จังหวัดเพชรบูรณ์ มีประชากรในปี พ.ศ. 2561 จำนวน 7,551 คน มีพื้นที่ครอบคลุมบางส่วนของตำบลหนองไผ่
เทศบาลตำบลหนองไผ่มีทางหลวงแผ่นดินหมายเลข 21 ตัดผ่าน ลักษณะพื้นที่เป็นที่ราบ สัญลักษณ์ของเทศบาลตำบลหนองไผ่ เป็นรูปต้นไผ่และหนองน้ำล้อมรอบ ซึ่งหมายถึงเทศบาลตำบลหนองไผ่มีหนองน้ำใหญ่ตั้งอยู่ในกลางเขตเทศบาล และมีน้ำขังตลอดปี ทำให้มีความอุดมสมบูรณ์ บริเวณรอบหนองน้ำมีต้นไผ่และไม้อื่นล้อมรอบหนาแน่น ทำให้ร่มรื่นและเป็นที่พักผ่อนหย่อนใจของประชาชนในเขตเทศบาล
ประวัติ

บริเวณหนองไผ่ในสมัยก่อนเรียกว่า "โคกหมาหิว" หรือ "ทุ่งหมาหิว" อยู่ในเขตตำบลกองทูล อำเภอวิเชียรบุรี มีลักษณะเป็นเนินหรือโคกเป็นป่าดงดิบ มีป่าไม้อุดมสมบูรณ์ เป็นป่าหนาทึบมาก มีป่าเต็ง ป่ารัง ป่าเพ็ก ป่าไผ่ และพันธุ์ไม้นานาชนิดมีสัตว์ป่าอาศัยอยู่เป็นจำนวนมาก เป็นแหล่งล่าสัตว์และหาสัตว์ป่า ไม่มีบ้านผู้คนอาศัยอยู่ คำว่า "บ้านหนองไผ่" มีที่มาจากภายในบริเวณหมู่บ้านมีหนองน้ำเดิมเป็นหนองช้างนอนในสมัยโบราณจึงเกิดเป็นแอ่งน้ำหรือหนองน้ำเล็ก ๆ มีต้นไผ่ขึ้นล้อมรอบ ต่อมามีการขุดขยายให้ใหญ่และกว้างขึ้นเรื่อย ๆ เพื่อใช้อุปโภคและบริโภคชาวบ้านมักเรียกว่า สระกลาง โดยบริเวณที่เป็นหนองน้ำนั้นเดิมเป็นที่ของตาทอง สีทาสังข์ ซึ่งปัจจุบันเทศบาลตำบลหนองไผ่ได้ปรับปรุงเป็นสวนสาธารณะ มีชื่อว่า สระหลวง
เทศบาลตำบลหนองไผ่เดิมเป็นสุขาภิบาลหนองไผ่ จัดตั้งตามประกาศกระทรวงมหาดไทย ประกาศในราชกิจจานุเบกษา เล่ม 81 ตอนที่ 107 ง. ลงวันที่ 3 พฤศจิกายน พ.ศ. 2507 และได้เปลี่ยนฐานะจากสุขาภิบาลเป็นเทศบาล เมื่อวันที่ 25 พฤษภาคม พ.ศ. 2542 ตามประกาศราชกิจจานุเบกษา เล่ม 116 ตอนที่ 9 ก. ลงวันที่ 24 กุมภาพันธ์ พ.ศ. 2542
ปี พ.ศ. 2532 ผู้ใหญ่บ้านและชาวบ้านได้รวมตัวกันขอแยกหมู่บ้านออกจากตำบลกองทูล กรมการปกครอง กระทรวงมหาดไทย จึงได้อนุมัติและตั้งตำบลใหม่เป็นตำบลหนองไผ่ ประกอบด้วย 10 หมู่บ้าน ได้แก่ หมู่ 1 บ้านหนองไผ่ใต้, หมู่ 2 บ้านพงษ์เพชร, หมู่ 3 บ้านสะพานกลางดง, หมู่ 4 บ้านหนองไผ่, หมู่ 5 บ้านประดู่, หมู่ 6 บ้านเนินมะกอก, หมู่ 7 บ้านหนองไผ่เหนือ, หมู่ 8 บ้านคลองศรีเทพ, หมู่ 9 บ้านคลองยาง และหมู่ 10 บ้านลำพาด มีนายสมพร ไม้สูง เป็นกำนันคนแรกหนองไผ่
แหล่งข้อมูลอื่น

เว็บไซต์เทศบาลตำบลหนองไผ่ เก็บถาวร 2022-01-11 ที่ เวย์แบ็กแมชชีน
| ด ค กองค์กรปกครองส่วนท้องถิ่นระดับล่างในจังหวัดเพชรบูรณ์ |
| --- | --- | --- |
| เทศบาลเมือง |  เพชรบูรณ์  วิเชียรบุรี  หล่มสัก  |  |
| เทศบาลตำบล |  แคมป์สน  โคกสะอาด  เฉลียงทอง  ชนแดน  ซับสมอทอด  ดงขุย  ตาลเดี่ยว  ท่าข้าม  ท่าพล  ท้ายดง  นางั่ว  นาเฉลียง  บ่อไทย  บัววัฒนา  บ้านโภชน์  พุเตย  วังชมภู  วังโป่ง  ศาลาลาย  สว่างวัฒนา  หนองไผ่  หล่มเก่า  |  |
| องค์การบริหารส่วนตำบล |  กองทูล  กันจุ  เข็กน้อย  เขาค้อ  คลองกระจัง  โคกปรง  โคกมน  ชนแดน  ชอนไพร  ช้างตะลูด  ซับน้อย  ซับเปิบ  ซับพุทรา  ซับไม้แดง  ซับสมบูรณ์  ซับสมอทอด  ดงขุย  ดงมูลเหล็ก  ตะกุดไร  ตะเบาะ  ตาดกลอย  ท่าข้าม  ท้ายดง  ท่าด้วง  ท่าแดง  ท่าพล  ท่าโรง  ทุ่งสมอ  ท่าอิบุญ  นาเกาะ  นาซำ  นาแซง  นาป่า  นายม  นาสนุ่น  น้ำก้อ  น้ำชุน  น้ำร้อน (อำเภอเมืองเพชรบูรณ์)  น้ำร้อน (อำเภอวิเชียรบุรี)  น้ำหนาว  บ่อรัง  บ้านกล้วย  บ้านกลาง  บ้านโคก  บ้านติ้ว  บ้านโตก  บ้านเนิน  บ้านไร่  บ้านโสก  บ้านหวาย  บึงกระจับ  บึงสามพัน  บุ่งคล้า  บุ่งน้ำเต้า  ประดู่งาม  ปากช่อง  ปากดุก  ป่าเลา  ฝายนาแซง  พญาวัง  พุขาม  พุเตย  พุทธบาท  เพชรละคร  ภูน้ำหยด  ยางงาม  ยางสาว  ระวิง  ลาดแค  ลานบ่า  วังกวาง  วังชมภู  วังท่าดี  วังบาล  วังโบสถ์  วังโป่ง  วังพิกุล  วังศาล  วังหิน  วังใหญ่  วัดป่า  ศรีเทพ  ศรีมงคล  ศิลา  สระกรวด  สระแก้ว  สระประดู่  สะเดียง  สักหลง  สามแยก  หนองไขว่  หนองแจง  หนองไผ่  หนองแม่นา  หนองยางทอย  หล่มเก่า  หลักด่าน  ห้วยโป่ง  ห้วยไร่  ห้วยสะแก  ห้วยใหญ่  หินฮาว  |  |
แม่น้ำแควน้อย (จังหวัดพิษณุโลก)

บทความนี้เกี่ยวกับแม่น้ำในจังหวัดพิษณุโลก สำหรับแม่น้ำในจังหวัดกาญจนบุรี ดูที่ แม่น้ำแควน้อย (จังหวัดกาญจนบุรี)
| แม่น้ำแควน้อย> ที่ตั้ง |
| --- | --- |
ประเทศ:  ไทย
จังหวัด: พิษณุโลก
ลักษณะทางกายภาพ

ต้นน้ำ: ภูหนอง ภูทอก และภูขัด
 • ตำแหน่ง: ตำบลน้ำกุ่ม อำเภอนครไทย
 
ปากน้ำ: ปากโทก
 • ตำแหน่ง: ตำบลปากโทกและตำบลจอมทอง อำเภอเมืองพิษณุโลก
 • พิกัด: 16°53′57.9″N 100°13′49.2″E﻿ / ﻿16.899417°N 100.230333°E﻿ / 16.899417; 100.230333
ความยาว: 250 กิโลเมตร (160 ไมล์)
ลุ่มน้ำ
ระบบแม่น้ำ: ลุ่มน้ำน่าน
ลำน้ำสาขา:  
 • ซ้าย: ห้วยชุมพุก, ห้วยนาแซง, ห้วยหินช่อง, คลองน้ำตอน, ห้วยน้ำบง, คลองนางวัว, คลองน้ำเฟี้ย, ห้วยออมสิงห์, ลำคาน, ห้วยน้ำคุบ, ห้วยน้ำกว้าง, น้ำตาก, ห้วยตาดน้อย, ลำตานม, ห้วยหินขาว, ห้วยยาง, ห้วยวังลาด, คลองเฉลียง, คลองตากวย
 • ขวา: น้ำคุ, น้ำกุ่ม, ห้วยพริกขิง, ห้วยแก่งคันนา, ห้วยทราย, คลองน้ำไซ, ห้วยมะคอม, คลองน้ำคลาด, คลองน้ำปอ, น้ำภาค, น้ำคลึง, ห้วยมะไฟ, ห้วยไผ่ดัก, ห้วยถ้ำพระ, ห้วยกุ่มใหญ่, ห้วยน้ำโจน, ห้วยทราย, ห้วยไชย์นาม, ห้วยเสริม, ห้วยหนองปลาไหล, ห้วยน้ำโจน 1, ห้วยอีทก, คลองโปร่งนก
แม่น้ำแควน้อย เป็นแม่น้ำสายหนึ่งในจังหวัดพิษณุโลก มีต้นกำเนิดจากบริเวณภูหนอง ภูทอก และภูขัด ซึ่งเป็นกลุ่มภูเขาในทิวเขาหลวงพระบางและทิวเขาเพชรบูรณ์ในเขตอำเภอนครไทย ไหลลงมาในแนวทิศตะวันตกเฉียงใต้ ผ่านที่ราบหุบเขาแควน้อยซึ่งเป็นหุบเขาแคบ ๆ ทางตอนเหนือของอำเภอนครไทย จากนั้นไหลเป็นเส้นแบ่งเขตอำเภอนครไทยกับอำเภอชาติตระการ อำเภอชาติตระการกับอำเภอวังทอง และอำเภอวังทองกับอำเภอวัดโบสถ์ เข้าเขตอำเภอวัดโบสถ์และอำเภอพรหมพิราม เป็นเส้นแบ่งเขตอำเภอพรหมพิรามกับอำเภอเมืองพิษณุโลก เข้าเขตอำเภอเมืองพิษณุโลก และไปออกแม่น้ำน่าน (แต่เดิมเรียกว่า "แม่น้ำแควใหญ่") ที่ปากโทก ระหว่างบ้านไผ่ค่อม ตำบลปากโทก กับบ้านจอมทอง ตำบลจอมทอง มีความยาวประมาณ 250 กิโลเมตร
เขตชุมชนริมแม่น้ำ

เขตชุมชนหลายแหล่งอยู่บริเวณลุ่มน้ำแควน้อย พื้นที่หลายแห่งเป็นพื้นที่ประวัติศาสตร์ที่มีความสัมพันธ์เกี่ยวโยงกับแม่น้ำแควน้อย ลำดับของเมืองเรียงจากจุดเริ่มต้นของแม่น้ำไปถึงจุดปลายสุด
อำเภอนครไทย
อำเภอวัดโบสถ์
อำเภอพรหมพิราม
อำเภอเมืองพิษณุโลก
เขื่อนสำคัญ

เขื่อนแควน้อยบำรุงแดน อำเภอวัดโบสถ์
ฝายทดน้ำพญาแมน ตำบลบ้านยาง อำเภอวัดโบสถ์
ฝายทดน้ำมะขามสูง ตำบลมะตูม อำเภอเมืองพิษณุโลก
ทรานส์ฟอร์เมอร์ (แก้ความกำกวม)

ทรานส์ฟอร์เมอร์ (transformer) อาจหมายถึง
หม้อแปลงไฟฟ้า
ทรานส์ฟอร์เมอร์ - สถาปัตยกรรมการเรียนรู้ของเครื่อง
ทรานส์ฟอร์เมอร์ (ภาพยนตร์) - ภาพยนตร์สารคดีของแคนาดา
ดูเพิ่ม

ทรานส์ฟอร์เมอร์ส
อำเภอศรีนครินทร์

บทความนี้เกี่ยวกับอำเภอในจังหวัดพัทลุง สำหรับความหมายอื่น ดูที่ ศรีนครินทร์
| อำเภอศรีนครินทร์ |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Srinagarindra
ถนนเพชรเกษมในตำบลบ้านนา อำเภอศรีนครินทร์
คำขวัญ: ศรีนครินทร์ ถิ่นยางพารา งามตา น้ำตก มรดกถ้ำสวย หลากด้วย ไม้ผล น่ายลเขาหลัก
แผนที่จังหวัดพัทลุง เน้นอำเภอศรีนครินทร์
พิกัด: 7°34′24″N 99°56′30″E﻿ / ﻿7.57333°N 99.94167°E﻿ / 7.57333; 99.94167
ประเทศ:  ไทย
จังหวัด: พัทลุง
พื้นที่
 • ทั้งหมด: 252.14 ตร.กม. (97.35 ตร.ไมล์)
ประชากร (2564)
 • ทั้งหมด: 26,686 คน
 • ความหนาแน่น: 105.84 คน/ตร.กม. (274.1 คน/ตร.ไมล์)
รหัสไปรษณีย์ : 93000
รหัสภูมิศาสตร์: 9311
ที่ตั้งที่ว่าการ: ที่ว่าการอำเภอศรีนครินทร์ หมู่ที่ 10 ถนนเพชรเกษม ตำบลชุมพล อำเภอศรีนครินทร์ จังหวัดพัทลุง 93000
 ส่วนหนึ่งของสารานุกรมประเทศไทย
ศรีนครินทร์ เป็นอำเภอหนึ่งของจังหวัดพัทลุง
ที่ตั้งและอาณาเขต

อำเภอศรีนครินทร์ตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียง ดังนี้
ทิศเหนือ ติดต่อกับอำเภอศรีบรรพตและอำเภอควนขนุน
ทิศตะวันออก ติดต่อกับอำเภอเมืองพัทลุง
ทิศใต้ ติดต่อกับอำเภอกงหรา
ทิศตะวันตก ติดต่อกับอำเภอย่านตาขาวและอำเภอนาโยง (จังหวัดตรัง)
ประวัติ

ท้องที่อำเภอศรีนครินทร์เดิมเป็นส่วนหนึ่งของอำเภอเมืองพัทลุง ทางราชการได้แบ่งพื้นที่การปกครองออกมาตั้งเป็น กิ่งอำเภอชุมพล ตามประกาศกระทรวงมหาดไทยเมื่อวันที่ 26 มิถุนายน พ.ศ. 2539 โดยมีผลบังคับตั้งแต่วันที่ 15 กรกฎาคม ปีเดียวกัน จนกระทั่งเมื่อวันที่ 30 ธันวาคม ปีเดียวกัน ได้เปลี่ยนชื่อเป็น กิ่งอำเภอศรีนครินทร์
ต่อมาในวันที่ 24 สิงหาคม พ.ศ. 2550 จึงมีพระราชกฤษฎีกายกฐานะขึ้นเป็น อำเภอศรีนครินทร์ โดยให้มีผลบังคับตั้งแต่วันที่ 8 กันยายน ปีเดียวกัน
การแบ่งเขตการปกครอง > การปกครองส่วนภูมิภาค

อำเภอศรีนครินทร์แบ่งเขตการปกครองย่อยออกเป็น 4 ตำบล 43 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| 1. | ชุมพล |  |  | (Chumphon) |  |  | 14 หมู่บ้าน |  |
| 2. | บ้านนา |  |  | (Ban Na) |  |  | 12 หมู่บ้าน |  |
| 3. | อ่างทอง |  |  | (Ang Thong) |  |  | 8 หมู่บ้าน |  |
| 4. | ลำสินธุ์ |  |  | (Lam Sin) |  |  | 9 หมู่บ้าน |  |
การแบ่งเขตการปกครอง > การปกครองส่วนท้องถิ่น

ท้องที่อำเภอศรีนครินทร์ประกอบด้วยองค์กรปกครองส่วนท้องถิ่น 4 แห่ง ได้แก่
เทศบาลตำบลชุมพล ครอบคลุมพื้นที่ตำบลชุมพลทั้งตำบล
เทศบาลตำบลบ้านนา ครอบคลุมพื้นที่ตำบลบ้านนาทั้งตำบล
เทศบาลตำบลลำสินธุ์ ครอบคลุมพื้นที่ตำบลลำสินธุ์ทั้งตำบล
เทศบาลตำบลอ่างทอง ครอบคลุมพื้นที่ตำบลอ่างทองทั้งตำบล
นาว

ตัวอย่างหุ่นยนต์นาวที่จอร์เจียเทค
นาว (Nao) เป็นหุ่นยนต์ฮิวแมนนอยด์ขนาดกลาง พัฒนาโดยบริษัท Aldebaran Robotics จากประเทศฝรั่งเศส แม้ว่าจะมีการใช้นาว (Academics Edition) ตามมหาวิทยาลัยและห้องทดลองหลายแห่งเพื่อจุดประสงค์ทางการวิจัย ในขณะนี้ยังไม่มีการวางจำหน่ายนาวตามท้องตลาดทั่วไปจนกว่าปลายปี พ.ศ. 2553. นาวได้ถูกเลือกให้เป็นหุ่นยนต์มาตรฐานสำหรับการแข่งขันโรโบคัพแทนหุ่นยนต์สุนัขไอโบของบริษัทโซนี ตั้งแต่วันที่ 15 สิงหาคม พ.ศ. 2550  เป็นต้นมา
คุณสมบัติ

นาวรุ่นสำหรับโรโบคัพมีดีกรีความอิสระ (DOF - degrees of freedom) เท่ากับ 21 ในขณะที่รุ่นสำหรับงานทดลองมี 25 DOF เนื่องจากเพิ่มเติมมือสองข้างเข้าไปด้วยเพิ่อเพิ่มความสามารถทางด้านการหยิบจับ ทุกรุ่นของนาวประกอบด้วย inertial sensor และ ultrasound captors นอกจากนี้นาวยังมีไมโครโฟน 4 ตัว ลำโพง 2 ตัว และกล้อง CMOS 2 ตัว เพื่อใช้ประโยชน์ด้านการรู้จำคำพูด, การรู้จำภาพ, และโลคอลไลเซชัน (localization) เป็นต้น นาวมาพร้อมโปรแกรม Aldebaran Choregraphe ของ Aldebaran เอง หรืออาจใช้โปรแกรมสำหรับพัฒนาหุ่นยนต์อื่นๆ ได้แก่ Microsoft Robotics Studio, Cyberbotics Webots, Gostai Urbi Studio เป็นต้น
| ข้อมูลทางเทคนิค |
| --- | --- |
ความสูง: 58 เซนติเมตร
น้ำหนัก: 4,3 กิโลกรัม
ระยะเวลาในการใช้งาน: 45 นาที (15 นาที กรณีเดินต่อเนื่อง)
ดีกรีความอิสระ: 21 ถึง 25
ซีพียู: x86 AMD GEODE 500MHz
ระบบปฏิบัติการภายใน: ลินุกซ์
ระบบปฏิบัติการที่รองรับ: ไมโครซอฟท์วินโดวส์, แมคโอเอส, ลินุกซ์
ภาษา: C++, C, ภาษาไพทอน, Urbi
การมองเห็น: กล้อง CMOS 640 x 480 2 ตัว
การเชื่อมต่อ: Ethernet, วายฟาย
ดูเพิ่ม

อาซิโม
คิวริโอ
วิทยาการหุ่นยนต์
หุ่นยนต์ฮิวแมนนอยด์
กฎ 3 ข้อของหุ่นยนต์
โรโบคัพ
การแข่งขันออกแบบหุ่นยนต์ระหว่างประเทศ
เอบียูโรบอตคอนเทสต์
ทฤษฎีระบบควบคุม
เมคคาทรอนิกส์
ข้อมูลเพิ่มเติม

(อังกฤษ) เกี่ยวกับนาว เก็บถาวร 2009-12-30 ที่ เวย์แบ็กแมชชีน
(อังกฤษ)(ฝรั่งเศส) (NaoForge) เก็บถาวร 2010-04-05 ที่ เวย์แบ็กแมชชีน
(อังกฤษ)(ฝรั่งเศส) (BlogYourNao Nao Social Network) เก็บถาวร 2009-09-09 ที่ เวย์แบ็กแมชชีน
(อังกฤษ)(ฝรั่งเศส) (NaoFaq) เก็บถาวร 2010-04-05 ที่ เวย์แบ็กแมชชีน
(ฝรั่งเศส) Le langage URBI เก็บถาวร 2008-01-07 ที่ เวย์แบ็กแมชชีน (Universal Real-Time Behavior Interface)
(อังกฤษ) An article (with video) in Wired
(อังกฤษ) (Robotstadium an on-line programming competition based on the Nao robot) เก็บถาวร 2009-01-12 ที่ เวย์แบ็กแมชชีน
ดีปดรีม

ภาพต้นฉบับ
ภาพที่ได้จากการใช้ดีปดรีมซ้ำ 10 ครั้ง
ภาพที่ได้จากการใช้ดีปดรีม 50 ครั้ง
ดีปดรีม (DeepDream) เป็นโปรแกรมคอมพิวเตอร์วิทัศน์ที่สร้างโดย Alexander Mordvintsev วิศวกรกูเกิล โปรแกรมนี้ใช้โครงข่ายประสาทแบบสังวัตนาการเพื่อตรวจจับและปรับปรุงรูปแบบในภาพโดยอาศัยแพริโดเลียของขั้นตอนวิธี และจงใจประมวลผลแบบเกินจริงเพื่อสร้างภาพลวงตาที่ดูเหมือนความฝัน
ชื่อของโปรแกรมนี้ได้เริ่มเป็นที่ใช้แพร่หลายโดยหมายถึงการสร้างภาพโดยใช้โครงข่ายการเรียนรู้เชิงลึกที่ทำการฝึกมาแล้วเพื่อจัดการกระตุ้นตามที่ต้องการ ปัจจุบันคำนี้ยังหมายถึงโปรแกรมที่ใช้เทคนิคการสร้างภาพแบบเดียวกันนี้
ประวัติศาสตร์

ชื่อดีปดรีมมีต้นกำเนิดมาจากโครงข่ายประสาทแบบสังวัตนาการที่มีจำนวนชั้นลึกมากซึ่งมีชื่อรหัสตามภาพยนตร์ จิตพิฆาตโลก (inception) และได้รับการพัฒนาสำหรับการแข่งขันการรู้จำภาพขนาดใหญ่ของอิมเมจเน็ต (ILSVRC) ใน ปี 2014 ได้รับการพัฒนาและเผยแพร่ในเดือนกรกฎาคม 2015
หลังจากที่กูเกิลได้ทำการเผยแพร่เทคโนโลยีและรหัสต้นทางของโปรแกรมในรูปของโอเพนซอร์ส เครื่องมือหลายอย่าง เช่น โปรแกรมประยุกต์ทั้งบนเว็บหรือบนมือถือ และบนเดสก์ท็อปก็ปรากฏตัวขึ้นในตลาดเพื่อให้ผู้ใช้สามารถแปลงรูปภาพตามที่ตัวเองเตรียมไว้ได้
วัดโพธิ์แก้ว (กรุงเทพมหานคร)

| วัดโพธิ์แก้ว |
| --- | --- |
อุโบสถวัดโพธิ์แก้ว

ชื่อสามัญ: วัดโพธิ์แก้ว, วัดโพธิ์แก้วสร้อยฟ้าศรัทธาธรรม, วัดกลางบางปะแก้ว
ที่ตั้ง: เลขที่ 16 ซอยพระรามที่ 2 ซอย 1 ถนนพระรามที่ 2 แขวงบางมด เขตจอมทอง กรุงเทพมหานคร 10150
ประเภท: วัดราษฎร์
นิกาย: มหานิกาย
พระประธาน: พระพุทธรัตนโพธิวรญาณ
พระพุทธรูปสำคัญ: หลวงพ่อโพธิ์นิมิต
 สถานีย่อยพระพุทธศาสนา
วัดโพธิ์แก้ว เป็นวัดราษฎร์สังกัดคณะสงฆ์มหานิกาย ตั้งอยู่ในแขวงจอมทอง เขตจอมทอง กรุงเทพมหานคร
ประวัติ

วัดโพธิ์แก้ว เดิมชื่อ วัดโพธิ์แก้วสร้อยฟ้าศรัทธาธรรม โดยตาโพธิ์กับยายแก้วได้ยกที่ดินถวายให้สร้างวัดเป็นเนื้อที่ 4 ไร่ 76 ตารางวา เมื่อวันที่ 7 มกราคม พ.ศ. 2349 ต่อมาเปลี่ยนชื่อมาเป็น วัดกลางบางปะแก้ว เนื่องจากอยู่บริเวณกลางชุมชนบางปะแก้ว ต่อมาเปลี่ยนชื่ออีกครั้งเป็น "วัดโพธิ์แก้ว" เพื่อเป็นเกียรติให้แก่ผู้บริจาคที่ดินสร้างวัด ได้รับพระราชทานวิสุงคามสีมาเมื่อวันที่ 5 กันยายน พ.ศ. 2521 เขตวิสุงคามสีมา กว้าง 12 เมตร ยาว 21 เมตร ด้านการศึกษาวัดได้เปิดโรงเรียนพระปริยัติธรรมตั้งแต่ปี พ.ศ. 2475
อาคารเสนาสนะ

อุโบสถวัดเป็นแบบจีน มีหลังคา 2 ชั้น หน้าบันตอนบนประดิษฐานเครื่องบูชา ตรงกลางมีแจกัน สองข้างของแจกันมีมังกรดั้นเมฆสองตัวหันหน้าเข้าหาแจกัน และประดับด้วยถ้วยชามโบราณโดยรอบอุโบสถ ซึ่งกรมศิลปากรได้ขึ้นทะเบียนเป็นโบราณสถาน ภายในอุโบสถประดิษฐานพระประธาน เป็นพระพุทธรูปปางมารวิชัย นามว่า พระพุทธรัตนโพธิวรญาณ เนื่องจากอุโบสถมีการเทยกพื้น ทำให้อุโบสถต่ำลง จึงได้ทำอุโบสถเป็น 2 ชั้น นอกจากนั้นวัดยังมีพระพุทธรูปนามว่า หลวงพ่อโพธิ์นิมิต สร้างด้วยไม้แก่นจันทน์ ปางสมาธิ ประดิษฐานอยู่ที่ศาลบัวคลุ้งริมคลอง ปัจจุบันย้ายมาที่ศาลาภายในวัด